બોલિવૂડમાં બે સમકાલીન અભિનેત્રીઓ વચ્ચે દોસ્તી દુર્લભ માનવામાં આવે છે. ખાસ કરીને જે અભિનેત્રીઓ એક જ ફિલ્મમાં કામ કરતી હોય તેમની વચ્ચે મિત્રતા થતી નથી, પરંતુ ‘એ દિલ હૈ મુશ્કિલ’ ફિલ્મમાં કામ કરતી ઐશ્વર્યા રાય બચ્ચન અને અનુષ્કા વચ્ચે સારી એવી મિત્રતા થઇ ગઇ. શૂટિંગ શરૂ થયા બાદ ફિલ્મમાં કામ કરી રહેલા કેટલાક લોકોએ વિચાર્યું હતું કે આ બંને વચ્ચે ૧૦૦ ટકા કોઇ પ્રોબ્લેમ થશે. સમગ્ર યુનિટ આ બંને અભિનેત્રીઓને ખુશ રાખવાની સતત કોશિશ કરતું હતું, પરંતુ જ્યારે બંને હીરોઇનો દરેક સીન વખતે સાથે બેસીને ખૂબ જ વાતો કરવા લાગી ત્યારે બધાંને આશ્ચર્ય થયું. આ બંને અભિનેત્રીઓ એવી રીતે સાથે રહેતી, જેમ કે કેટલાંય જૂના મિત્રો હોય.